Ceyhun Bayramov diqqətə çatdırıb ki, beynəlxalq tərəfdaşlarımızlarla birgə böyük uğurla həyata keçirdiyimiz layihələrdən biri də Sənaye və İnnovasiyalar üzrə Peşə Təhsil Mərkəzinin yaradılmasıdır. Regionda bənzəri olmayan, müasir infrastruktura malik bu Mərkəzdə 8 ixtisas (mexanika, elektronika, elektrik mühəndisliyi, sənayedə quraşdırma işləri, tikinti, İT, avtomobil, avtomatlaşdırma) üzrə texniki peşə təhsili səviyyəsinə 230 tələbə qəbul edilməklə kadr hazırlığına başlanılıb. Gələn ildən yüksək texniki peşə təhsilinə qəbul və sənayenin tələbləri əsasında qısamüddətli kursların təşkili sayəsində tələbələrin sayının 1000 nəfərə çatdırılması nəzərdə tutulur. Təhsil Nazirliyi tərəfindən 7 pilot peşə təhsili müəssisəsinin (Bakı, Sumqayıt, Saatlı, Bərdə, Mingəçevir, Cəlilabad və Lənkəran) tikintisi və yenidən qurulması ilə bağlı işlərə start verilib.